SAPPE บวก 3% ลุ้นกำไร Q1 นิวไฮ โบรกแนะ “ซื้อ” เป้า 66.10 บ.
SAPPE บวก 3% โบรกชี้กำไรไตรมาส 1/66 ทำนิวไฮ คาดกำไรหลักแตะ 210 ล้านบาท โต 38% เมื่อเทียบกับงวดเดียวกันของปีก่อน รับยอดขายเครื่องดื่มเพิ่มขึ้น ด้านโบรกยังคงแนะนำ “ซื้อ” ราคาเป้าหมาย 66.10 บาท 
SAPPE บวก 3% โบรกชี้กำไรไตรมาส 1/66 ทำนิวไฮ รับยอดขายเครื่องดื่มเพิ่มขึ้น ด้านโบรกยังคงแนะนำ “ซื้อ” ราคาเป้าหมาย 66.10 บาท
4 เม.ย. 2566

ผู้สื่อข่าวรายงานว่า วันนี้ (8 มี.ค.66) ราคาหุ้น บริษัท เซ็ปเป้ จำกัด (มหาชน) หรือ SAPPE ณ เวลา 10:11 น. อยู่ที่ระดับ 59.25บวก 1.75 บาท หรือ 3.04% สูงสุดที่ระดับ 59.25 บาท ต่ำสุดที่ระดับ 58 บาท ด้วยมูลค่าการซื้อขาย 24.24 ล้านบาท

บล.เมย์แบงก์ ระบุในบทวิเคราะห์ (3 เม.ย.66) ว่าประเมินกำไรหลักไตรมาส 1/66 อยู่ที่ 210 ล้านบาท เพิ่มขึ้น 60% จากไตรมาสก่อนหน้า และเติบโต 38% เมื่อเทียบกับงวดเดียวกันของปีก่อน สู่ระดับสูงสุดเป็นประวัติการณ์อีกครั้ง แม้จะเป็นช่วงนอกฤดูกาล แต่รายได้ก็เติบโตได้ดีเนื่องจากปีนี้ ซึ่งเดือนรอมฎอนมาถึงตั้งแต่ต้นปี เริ่มในเดือนมีนาคม เมื่อเทียบกับเดือนพฤษภาคมปีที่แล้ว โดยปกติแล้ว เดือนรอมฎอนจะกระตุ้นยอดขายเครื่องดื่มเนื่องจากผู้คนจะบริโภคเครื่องดื่มที่มีน้ำตาลมากขึ้นหลังจากถือศีลอด
โดยคาดว่ากำไรในไตรมาส 1/66 มีแนวโน้มสูงเป็นประวัติการณ์อีกครั้ง ซึ่งอาจสูงกว่าในไตรมาส 2/65 ซึ่งเป็นจุดสูงสุดก่อนหน้า ทั้งนี้ ยังคงคำแนะนำ “ซื้อ ” คงราคาเป้าหมายที่ 66.10 บาท